หุ้นไทยปิดเช้าบวก 2.87 จุด
ตลาดหุ้นช่วงช่วงเช้า  วันที่ 29 ม.ค. ปิดที่ระดับ 1,474.92 จุด เพิ่มขึ้น 2.87 จุด(+0.19%) มูลค่าการซื้อขาย 26,453.06 ล้านบาท
29 ม.ค. 2556

ตลาดหุ้นช่วงช่วงเช้า  วันที่ 29 ม.ค. ปิดที่ระดับ 1,474.92 จุด เพิ่มขึ้น 2.87 จุด(+0.19%) มูลค่าการซื้อขาย 26,453.06 ล้านบาท 
ตลาดหุ้นไทยผันผวนตามตลาดหุ้นเพื่อนบ้าน ระหว่างวันดัชนีแกว่งขึ้น ลง ถึง 10 จุด  ปิดตลาดภาคเช้า ที่ระดับ 1,474.92 จุด  เพิ่มขึ้น 2.89 จุด มูลค่าการซื้อขายกว่า 26,453 ล้านบาท
หุ้นที่มีมูลค่าการซื้อขายสูงสุด 5 อันดับแรกคือ 
1.บริษัทเจริญโภคภัณฑ์อาหาร(CPF)  ปิดที่ 36.25 บาท บวก 0.50 บาท2. บริษัท อิตาเลียนไทย ดีเวล๊อปเมนต์ (ITD)  ปิดที่ 6.05 บาท ลดลง 0.10 บาท 3. บริษัทแอดวานซ์ อินโฟร์เซอร์วิส(ADVANC) เพิ่มขึ้น 5 บาทปิดที่ 210 บาท 4. บริษัท ทรู คอร์ปอเรชั่น ปิดที่ 6.05 บาท ลดลง 0.05 บาท 5 .บริษัท ไรมอนแลนด์(RML) ลดลง 0.04 บาทปิดที่ 2.16 บาท 
มาร์เก็ตติงกล่าวว่า  ตลาดหุ้นไทยมีแรงขายทำกำไรระหว่างวัน ส่งผลให้ดัชนีมีความผันผวน มีทั้งติดลบและเพิ่มขึ้นจากวันก่อน ซึ่งลักษณะเคลื่อนไหวใกล้เคียงกับบรรยากาศการลงทุนในตลาดหุ้นฮ่องกง  เนื่องจกตลาดรอผลการประชุมของธนาคารกลางสหรัฐ(เฟด)
ส่วนหุ้นที่เป้าหมายในการทำกำไร มีทั้งหุ้นธนาคารพาณิชย์ขนาดใหญ่ และรับเหมาก่อสร้าง หลังจากราคาดีดตัวขึ้นแรงมาหลายวันและนักลงทุนให้ความสนใจหุ้นบริษัทเจริญโภคภัณฑ์อาหาร ส่งผลให้เป็นหุ้นที่มีมูลค่าซื้อขายหุ้นสูงสุดของวันที่ 1,167 ล้านบาท แม้ว่ากำไรสุทธิในไตรมาส 4 จะออกมาไม่ดีก็ตามแต่เป็นสิ่งที่ตลาดรับรู้กันมานานแล้ว 
"นักลงทุนต่างชาติมีแรงขายหุ้นวันก่อน 777 ล้านบาทและมีขายในตลาดอนุพันธ์   ไม่ได้ซื้อมากเหมือนก่อนหน้านี้ ทำให้ตลาดลดแรงเก็งกำไร " มาร์เก็ตติงกล่าว